TIPH พุ่ง 7% โบรกเชียร์ “ซื้อ” เป้า 83 บ. คาดกำไรปี 65 ทะลุ 2 พันลบ. โต 10%
TIPH พุ่งแรง 7% โบรกเชียร์ซื้อเป้า 83 บ. ประมาณกำไรปี 65 ที่ 2.07 พันลบ. และกำไรปี 66 อยู่ที่ 2.23 พันลบ. พร้อมบริษัทมีแผนที่จะ Leverage ขึ้นไปให้ IBD/E อยู่ที่ 0.5 เท่า ซึ่งจะทำให้ได้เงินสดมากว่า 5 พันลบ.
TIPH พุ่งแรง 7% โบรกเชียร์ซื้อเป้า 83 บ. ประมาณกำไรปี 65 ที่ 2.07 พันลบ. และกำไรปี 66 อยู่ที่ 2.23 พันลบ. พร้อมบริษัทมีแผนที่จะ Leverage ขึ้นไปให้ IBD/E อยู่ที่ 0.5 เท่า ซึ่งจะทำให้ได้เงินสดมากว่า 5 พันลบ.
27 เม.ย. 2565

ผู้สื่อข่าวรายงานว่าวันนี้ (27 เม.ย. 2565) ราคาหุ้นบริษัท ทิพย กรุ๊ป โฮลดิ้งส์ จำกัด (มหาชน) หรือ TIPH ณ เวลา 12:27 น. อยู่ที่ระดับ 62.50 บาท เพิ่มขึ้น 4.00 บาท หรือ 6.84% โดยทำจุดสูงสุดที่ 63.25 บาท และทำจุดต่ำสุดที่ 59.00 บาท ด้วยมูลค่าการซื้อขาย 741.74 ล้านบาท
 
บล.โนมูระ พัฒนสิน ระบุในบทวิเคราะห์ (4 เม.ย.2565) ประเมินว่ากำไรของ TIPH ผ่านจุดต่ำสุดไปแล้ว จากสถานการณ์โควิดที่มีความรุนแรงลดลง และการชุมนุมที่ผ่านมาไม่น่าจะกระทบกับชื่อเสียงของบริษัทอย่างมีนัยสำคัญ นอกจากนี้มอง TIPH ยังมีความน่าสนใจในช่วงของดอกเบี้ยขาขึ้น และการเลิกกิจการของบริษัทประกันภัยหลายแห่งที่ TIPH มีแผนที่จะเข้าไปร่วมทุน หรือซื้อกิจการ (ถือเป็น Upside ต่อประมาณการ)
อย่างไรก็ตามฝ่ายวิจัยยังคงประมาณการกำไรปี 2565 อยู่ที่ 2,076 ล้านบาท เพิ่มขึ้น 10% เมื่อเทียบกับงวดเดียวกันของปีก่อน 1,811.47  ล้านบาท และประเมินกำไรปี 2566 อยู่ที่ 2,235 ล้านบาท เพิ่มขึ้น 8% เมื่อเทียบกับงวดเดียวกันของปีก่อน โดยฝ่ายวิจัยคาดว่ากำไรของ TIPH น่าจะฟื้นตัวได้ดีตั้งแต่ไตรมาส 3/2565 เป็นต้นไป เนื่องจากประกันภัยโควิดที่ทยอยหมดอายุ และสถานการณ์โควิดที่น่าจะมีความรุนแรงลดลงในอนาคต โดยหลักๆโตมาจากส่วนของประกันภัยเบ็ดเตล็ด ประเภทโครงสร้างพื้นฐาน
นอกจากนี้ TIPH ยังมี Upside เพิ่มเติมจากการ M&amp;A โดยปัจจุบัน TIPH ยังไม่มีหนี้สินส่วนที่มีดอกเบี้ย (Interest Bearing Debt) เลย โดยบริษัทมีแผนที่จะ Leverage ขึ้นไปให้ IBD/E อยู่ที่ 0.5 เท่า ซึ่งจะทำให้ได้เงินสดมากว่า 5 พันล้านบาท ซึ่งบริษัทตั้งใจที่จะซื้อบริษัทที่มี ROE ไม่ต่ำกว่า TIPH เพื่อรักษาอัตราผลตอบแทนของผู้ถือหุ้น
โดยแนะนำ “ซื้อ” ราคาเป้าหมายที่ 83 บาท อิง Gordon Growth Model เทียบเท่า P/BV 5.5 เท่า